《苏李泣别图》
宋代·刘克庄

风云惨悽，草树枯死。笳鸣马嘶，弦惊鹘起。熟看境色非人间，祁连山下想如此。

手持尊酒别故人，此生再面真无因。胡儿汉儿俱动色，路傍观者为悲辛。

归来暗洒茂陵泪，子孟少叔方用事。白头属国冷如冰，空使穹庐叹忠义。

茫茫事往赖画存，每愁岁久缣素昏。即今画亦落人手，古意凄凉谁复论。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。